Aris Ariwatan

**Haris Fadzilah Daud** atau lebih dikenali sebagai **Aris Ariwatan** (lahir 5 Oktober 1964) merupakan seorang penyanyi lelaki Malaysia yang terkenal pada dekad 90an. Beliau merupakan salah seorang artis yang berjaya mencatat jualan album yang memberangsangkan pada era tersebut dengan deretan lagu-lagu hits dari empat buah album solonya.

## Latar Belakang
Beliau dilahirkan pada  di Ipoh, Perak. Aris merupakan kepada bapa dan ibunya yang berasal dari taiping Perak. Aris merupakan anak bongsu dari tujuh orang adik beradik yang terdiri daripada tiga orang abang dan tiga orang kakak.

## Kerjaya muzik

### Pembabitan awal
Beliau memulakan kerjaya muziknya bersama Kumpulan Ariwatan pada tahun 1989 menerusi album *[[Ariwatan]]*, namun kumpulan itu tidak lama bertahan di industri muzik. Selepas Ariwatan berpecah, Aris meneruskan kerjaya sebagai penyanyi solo dan menggelarkan dirinya sebagai "Aris Ariwatan". Kemudian beliau menggugurkan "Ariwatan" dan hanya mahu dikenali sebagai "Aris". Namun hingga kini namanya didaftarkan sebagai "Aris Ariwatan" dalam lipatan sejarah industri muzik. 

### Kerjaya solo
Dari tahun 1991 hingga 1997, Aris telah menempa namanya sebagai salah seorang penyanyi lelaki popular di Malaysia menerusi lagu-lagu seperti *Lamunan Terhenti*, *1 2 3 4,* *Cinta Tak Kenal Siapa* dan *Permaidani*. Beliau juga sering bekerjasama dengan artis-artis terkenal seperti M. Nasir, Hattan, Yantzen dan Rahim Maarof. Walaupun tidak kerap mengeluarkan album, Aris masih aktif mengadakan persembahan di seluruh Malaysia.

Pada tahun 2013 Aris bergabung dengan empat penyanyi lelaki hebat lain iaitu Zamani Slam, Saleem Iklim, Ali XPDC/Terra Rossa dan Rahmad Mega menjayakan sebuah konsert iaitu Konsert Gegar 5 Legenda bertempat di Istana Budaya. Konsert ini mendapat sambutan yang cukup hebat dari peminat-peminat para penyanyi 'otai' tersebut dan membuktikan mereka tidak tergugat walaupun industri muzik Malaysia semakin dibanjiri penyanyi-penyanyi baru.

### Kemunculan semula 2015
Aris muncul dengan album mini berjudul *Kerna Cinta. *Album ini turut dipasarkan secara dalam talian (on-line) selaras dengan perkembangan teknologi terkini.

Lagu-lagu yang terkandung dalam album ini ialah:
* "Kerna Cinta"
* "Permata"
* "Buah Tangan Buat Buah Hatiku"
* "Merdeka"
* "Jangan Menangis Habibah"

## Kehidupan peribadi
Beliau mendirikan rumahtangga pada tahun 1991 dan dikurniakan enam orang cahayamata yang sudah meningkat remaja. Namun wajah keluarganya sangat jarang dipaparkan dalam mana-mana media kerana beliau tidak gemar mencampur-adukkan kerjaya sebagai penyanyi dengan kehidupan peribadinya. Aris juga merupakan seorang penyanyi yang 'low profile' dan bersih dari gosip-gosip liar.

## Diskografi
### Album studio

# Ariwatan  (1989) - bersama kumpulan Ariwatan
# Aris Ariwatan (1991)
# Balada Orang Berdosa (1992)
# Aris (1994)
# Kaya (1996)
# Maafkan Pencinta (2011) - single
# Kerna Cinta (2015) - mini album

### Album kompilasi
# Silatulrahim (1999)
# The Best of Aris Ariwatan (2000)
# MEMORI HIT - Aris Ariwatan (2003)
# Semangat Zaman (2005) - bersama Yantzen, Rahim Maarof, Joey Bumiputra Rockers, Mus May dan Nash

### Single

## Anugerah
*Anugerah Platinum 1995 - Album: *Aris*
*Anugerah Platinum 1997 - Album: *Kaya*
*Anugerah Emas Platinum 2005 - Album: *Semangat Zaman*

## Rujukan

## Pautan luar
* 
* 
*